**LĒMUMS**

Liepājā

|  |  |
| --- | --- |
| 2021.gada 16.septembrī |  Nr.349/11(prot. Nr.11, 15.§) |

Par zemesgabala Brīvostas ielā daļas

nomu

Valsts ieņēmumu dienests 2016.gada 27.aprīlī noslēdza zemes nomas līgumu par zemesgabala Brīvostas ielā 340 kv.m platībā nomu projekta "Par transporta līdzekļu un konteineru automātiskās identificēšanas sistēmas "TLKAIS" izbūvi, uzstādīšanu un ekspluatāciju" realizēšanai. Projekta gaitā iznomātā zemesgabala Brīvostas ielā platība samazināta no 340 kv.m uz 39,9 kv.m. Pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, izskatot Valsts ieņēmuma dienesta 2021.gada 3.jūnija vēstuli Nr.VID.4.1/6.8/306 "Par zemes gabala daļas Liepājā, Brīvostas ielā nodošanu bezatlīdzības lietošanā", Liepājas pilsētas domes 2016.gada 25.februāra lēmumu Nr.62 "Par zemesgabala, Brīvostas ielas, blakus nekustamajam īpašumam Brīvostas ielā 8, daļas nomu", zemes nomas līgumu, kas 2016.gada 27.aprīlī noslēgts starp Liepājas pilsētas pašvaldību un Valsts ieņēmumu dienestu, Liepājas valstspilsētas pašvaldības domes pastāvīgās Pilsētas attīstības komitejas 2021.gada 9.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Izdarīt Liepājas pilsētas domes 2016.gada 25.februāra lēmumā Nr.62 "Par zemesgabala, Brīvostas ielas, blakus nekustamajam īpašumam Brīvostas ielā 8, daļas nomu" šādus grozījumus:

1.1. izteikt lēmuma 1.punktu šādā redakcijā:

"1. Iznomāt Valsts ieņēmumu dienestam (reģistrācijas Nr.90000069281; juridiskā adrese: Talejas iela 1, Rīga) uz laiku līdz 2021.gada 31.decembrim zemesgabala Brīvostas ielā (kadastra apzīmējums 1700 010 0077), Liepājā, daļu 39,9 kv.m platībā (pielikumā) transporta līdzekļu un konteineru automātiskās identificēšanas sistēmas "TLKAIS" un ass svaru (turpmāk - Svari) uzstādīšanai.";

1.2. izteikt lēmuma 2.2.apakšpunktu šādā redakcijā:

"2.2. nomnieks maksā nomas maksu saskaņā ar sertificēta vērtētāja novērtējumu, bet ne mazāk kā valstī noteikto;".

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot grozījumus 2016.gada 27.aprīlī noslēgtajā zemes nomas līgumā par zemesgabala Brīvostas ielā (kadastra apzīmējums 1700 010 0077) daļas iznomāšanu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja Valsts ieņēmuma dienesta vainas dēļ vienošanās par grozījumiem 2016.gada 27.aprīlī noslēgtajā zemes nomas līgumā par zemesgabala Brīvostas ielā daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |